* **Παρίσι – Γενεύη – Μιλάνο 7 μέρες 23-29/04/23. Αεροπορικώς – Οδικώς.**

**1η Μέρα | Θεσσαλονίκη – Παρίσι – Ξενάγηση πόλης – Κρουαζιέρα στον Σηκουάνα.**

Συγκέντρωση νωρίς το πρωί στο αεροδρόμιο της Μακεδονίας για την απευθείας πτήση μας στο Παρίσι. Άφιξη και αμέσως ξεκινάμε με την πανοραμική μας ξενάγηση από την μοναδική Αψίδα του Θριάμβου, το σύμβολο της περιόδου του Μεγάλου Ναπολέοντα, η οποία και είναι αφετηρία των μεγάλων λεωφόρων της πόλης. Στη συνέχεια θα επισκεφτούμε το Trocadero, ένα εκπληκτικό μπαλκόνι με μοναδική θέα στο Πύργο του Άιφελ . Στο χώρο αυτό, φωτογραφίζονται όλοι οι επισκέπτες με φόντο τον μοναδικό Eiffel, ενώ την ίδια στιγμή τοπικοί καλλιτέχνες και μουσικοί προσφέρουν οπτικά και μουσικά θεάματα στους τουρίστες. Πολύ κοντά, στους κήπους του Trocadero, ακριβώς απέναντι από τον Πύργο του Άιφελ, το Aquarium de Paris φιλοξενεί 43 ενυδρεία με περισσότερα από 10.000 ψάρια, συμπεριλαμβανομένων 25 καρχαριών, με την πισίνα αφής, τα δύο σινεμά, τα ποικίλα θεάματα που μπορείτε να επισκεφτείτε. Στη συνέχεια τακτοποίηση στο ξενοδοχείο μας. Το βράδυ σας προτείνουμε, προαιρετική περιήγηση στο φωταγωγημένο Παρίσι. Θα επισκεφθούμε το ψηλότερο φυσικό σημείο της πόλης, το λόφο της Μονμάρτης, όπου κυριαρχεί η Βασιλική Sacre Coeur (Ιερής Καρδιάς) με την καταπληκτική θέα, η πλατεία των υπαίθριων ζωγράφων και η οικεία του Σαλβαδόρ Νταλί. Χρόνος στη διάθεσή σας για βόλτα στα γραφικά παριζιάνικα μαγαζάκια της πλατείας. Στη συνέχεια θα γνωρίσετε το Παρίσι από μια διαφορετική όψη, την μοναδική οπτική γωνία που μας προσφέρει μια προαιρετική κρουαζιέρα στον Σηκουάνα με τα ‘’bateaux mouches ‘’ στα φωτισμένα ιστορικά κτίρια του Παρισιού.

**2η Μέρα | Παρίσι – Λούβρο – Πλατεία των Βοσγίων – Συνοικία Λε Μαρέ.**

Πρωινό και στη συνέχεια σας προτείνουμε, ξενάγηση στο πιο λαμπρό μουσείο του κόσμου, το ανάκτορο του Λούβρου που θα εντυπωσιαστείτε από την είσοδό του, την ογκώδη πυραμίδα από γυαλί που κατασκευάστηκε το 1989 με σκοπό του διάσημου αρχιτέκτονα Pei να εισχωρεί το φως του ήλιου μέχρι το υπόγειο. Όσοι επιθυμούν να συμμετέχουν στην ξενάγησή μας, με επίσημο τοπικό ξεναγό και με ακουστικά για καλύτερη παρακολούθηση, θα θαυμάσουν, παγκόσμια αριστουργήματα τέχνης στο τμήμα αρχαιοτήτων ελληνικών και ρωμαϊκών όπου εκτίθενται πάνω από 300 ελληνικά αρχαία έργα τέχνης. Εκεί σε προνομιακή θέση στην κορυφή μιας σκάλας θα θαυμάσουμε την Νίκη της Σαμοθράκης, στη συνέχεια την Αφροδίτη της Μήλου, τον «Ηρακλή και ο ταύρος της Κρήτης» (από το ναό του Δία στην Ολυμπία), τις Εργαστίνες και την Κενταυρομαχία (τμήματα του Παρθενώνα). Τα δύο περίφημα γλυπτά του Μιχαήλ Αγγελου «Ο Θνήσκων» και «Ο Επαναστατημένος» Σκλάβος. Επίσης θα δούμε από κοντά την αινιγματική Τζοκόντα του Λεονάρντο Ντα Βίντσι, το πρώτο έργο τέχνης μου μπήκε στα ανάκτορα τον 16ο αιώνα και σήμερα ο ακριβότερος πίνακας του κόσμου, καθώς και τον πίνακα «Η Σχεδία της Μέδουσας» του Ζαν Λουι Τεοντόρ και τον υπέροχο πίνακα «Η στέψη του Ναπολέοντα και της Ιωσηφίνας» του Νταβίντ και πολλούς ακόμη πολύτιμους πίνακες Ιταλικής, Γαλλικής και Φλαμανδικής σχολής κα. Στη συνέχεια θα επισκεφτούμε την γοητευτική παριζιάνικη συνοικία Λε Μαραί. Στη δεξιά όχθη του Σηκουάνα, βρίσκεται το διάσημο Centre Georges Pompidou στο οποίο στεγάζεται το Μουσείο Σύγχρονης & Μοντέρνας Τέχνης. Περπατώντας προς την αριστοκρατική Πλατεία των Βοσγίων, ανάμεσα σε μερικά από τα πιο παλιά αρχοντικά, θα συναντήσετε και το σπίτι του Βίκτωρος Ουγκό. Καφές σε ένα από τα μοδάτα καφέ του Μαραί, βόλτα στη Ρου ντε Ριβολί, ή εξόρμηση στην αριστερή όχθη του Σεν Μισέλ. Στα μικρά μπιστρό της περιοχής γύρω από τη Νοτρ Νταμ μπορείτε να γευτείτε εξαίσιο φοντί τυριών και λαχταριστές κρεμμυδόσουπες συνοδεία φρέσκου μποζολέ. Πέρα από τα κρουασάν και τις τάρτες, μια επίσκεψη στο καταφύγιο όλων των βιβλιόφιλων, Shakespeare and Company, θα σας κάνει να γευτείτε το πιο ρομαντικό πρόσωπο του Παρισιού. Ένα απογευματινό Kir Royal στα καφέ δίπλα στο Hotel de Ville, σημείο που σύχναζαν οι σουρεαλιστές είναι ό,τι πρέπει λίγο πριν καταλήξετε στα σκαλιά της Βασιλικής της Sacre Coeur για να απολαύσετε ένα από τα πιο ρομαντικά ηλιοβασιλέματα της ζωής σας. Ελεύθερος χρόνος για φαγητό και ψώνια.

**3η Μέρα | Παρίσι – Επίσκεψη στη Disney.**

Πρωινό και αναχώρηση προαιρετικά για τη μαγική Disneyland. Εδώ θα ζήσετε σαν παιδιά στη χώρα του παραμυθιού μαζί με τους ήρωες του Walt Disney. Δοκιμάστε μία “πτήση στο διάστημα” με το γνωστό Star Tour, δείτε τον Πήτερ Πάν, τον Πινόκιο, την Χιονάτη, τον Mικυ Μαους και τον Ντοναλντ με τις παρέες τους, τον πύργο της Ωραίας Κοιμωμένης, τον Μικρόκοσμο, την περιπέτεια στην Άγρια Δύση, με τα ποταμόπλοια, περπατήστε στα βήματα του Ιντιάνα Τζόουνς, το νησί των πειρατών, το Βουνό των Κεραυνών, ανεβείτε στα περίφημα Carousel και απολαύστε τις βόλτες σας στην Main Street με τα πολλά καταστήματα. Αργά το απόγευμα μη χάσετε το μοναδικό σόου βεγγαλικών Dreams: Η μαγεία της ημέρας ολοκληρώνεται με ένα σόου που λαμβάνει χώρα στο κεντρικό παλάτι της Ωραίας Κοιμωμένης, το οποίο κυριολεκτικά θα σας θαμπώσει. Το εκθαμβωτικό θέαμα αφήνει τους μεγάλους με το στόμα ανοιχτό, ενώ τα πιτσιρίκια δεν μπορούν να συγκρατήσουν τον ενθουσιασμό τους, χοροπηδούν, χτυπούν παλαμάκια και γελούν συγκλονισμένα ! Το Βράδυ θα επιστρέψουμε στο ξενοδοχείο μας στο Παρίσι.

**4η Μέρα | Παρίσι – Γενεύη – Ξενάγηση πόλης.**

Πρωινό και στη συνέχεια θα αναχωρήσουμε για την μαγευτική Γενεύη που συνδυάζει την γαλλική φινέτσα με τον Ελβετικό δυναμισμό. Άφιξη και ξεκινάμε την ξενάγηση μας στην πόλη, η οποία εκτείνεται από την άκρη της ομώνυμης λίμνης και περιβάλλεται από τις οροσειρές του Ιούρα και των Άλπεων της Σαβοΐας. Θα επισκεφτούμε το Μέγαρο των Εθνών με το μεγαλύτερο συνεδριακό κέντρο παγκοσμίως, την παλιά πόλη, το άνθινο Ρολόι που φτιάχτηκε το 1955, το ψηλότερο σιντριβάνι του οποίου ο πίδακας νερού φτάνει τα 140 μέτρα ύψος καθώς και το Δημαρχείο που γράφτηκε η πρώτη Συνθήκη της Γενεύης αλλά και το καθεδρικό ναό του Αγ. Πέτρου που χτίστηκε τον 13ο αιώνα. Χρόνος ελεύθερος στην πιο κοσμοπολίτικη πόλη της Ευρώπης. Τακτοποίηση στο ξενοδοχείο μας.

**5η Μέρα | Γενεύη – Σαμονί – Μιλάνο – Βερόνα.**

Πρωινό και στη συνέχεια θα αναχωρήσουμε για το Μιλάνο. Στην διαδρομή θα κάνουμε μια σύντομή στάση για καφέ στο Σαμονί που είναι κτισμένο στα 1037 μ. στους πρόποδες του Mont Blanc της ψηλότερης κορυφής των Άλπεων (4007 μ.) στις Γάλλο ιταλικές Άλπεις. Το Σαμονί έγινε διεθνής τουριστικός προορισμός μετά τον Β. Παγκόσμιο πόλεμο. Άφιξη στην πρωτεύουσα της Λομβαρδίας και αμέσως θα ξεκινήσουμε την ξενάγησή μας στο ιστορικό κέντρο. Πρώτα, θα επισκεφθούμε τον καθεδρικό ναό της πόλης, τον περίφημο Ντουόμο, χτισμένο στα πρότυπα της γοτθικής αρχιτεκτονικής του 14ου αιώνα. Στη συνέχεια θα περπατήσουμε στη γκαλέρια Βιττόριο Εμμανουέλε Β΄ με τις πολυτελείς μπουτίκ και τα σικ εστιατόρια, αφιερωμένη στον πρώτο βασιλιά της ομόσπονδης Ιταλίας. Ολοκληρώνουμε τη ξενάγηση μας στην ξακουστή Σκάλα του Μιλάνο, ίσως το θέατρο με την καλύτερη ακουστική στον κόσμο. Ελεύθερος χρόνος και στη συνέχεια θα αναχωρήσουμε για την Βερόνα. Άφιξη και τακτοποίηση στο ξενοδοχείο μας.

**6η Μέρα | Βερόνα – Τεργέστη – Λιουμπλιάνα – Ζάγκρεμπ.**

Πρωινό και ξεκινάμε την ξενάγηση μας στη Ρομαντική Βερόνα, την πόλη των αιώνιων εραστών του Σαίξπηρ που είναι στις όχθες του ποταμού Αδίγη. Στην κεντρική Πλατεία Μπρα, θα δούμε την περίφημη ρωμαϊκή Αρένα, και θα συνεχίσουμε για τις όμορφες πλατείες Ντελ Έρμπε και Ντέι Σινιόρι, που περιβάλλονται από άριστα διατηρημένα μεσαιωνικά κτήρια, και φυσικά το «αρχοντικό των Καπουλέτων» με το θρυλικό μπαλκόνι της Ιουλιέτας. Ελεύθερος χρόνος και αναχωρούμε για την Τεργέστη. Άφιξη και ξεκινάμε την περιήγησή μας με την Aρχόντισα της Αδριατικής αλλά και το πρώτο μεγάλο λιμάνι της Ιταλίας, ένα ολοζώντανο μνημείο νεότερης ιστορίας και επίκεντρο σημαντικών εξελίξεων. Θα δούμε την ελληνική εκκλησία της Τεργέστης, τον Άγιο Νικόλαο, το ονομαζόμενο Canal Grande, τον ναό του Αγίου Αντωνίου, τον ναό του Αγίου Σπυρίδωνα και της Αγίας Τριάδος. Ελεύθερος χρόνος και αναχώρηση για την Λιουμπλιάνα. Άφιξη και ξεκινάμε την περιήγηση μας στην πόλη που είναι χτισμένη στις όχθες του ομώνυμου ποταμού, με έντονα στοιχεία από την Αυστριακού τύπου αρχιτεκτονική σε αρκετά κτίρια. Θα δούμε το παλαιό Δημαρχείο και τον Καθεδρικό Ναό που δεσπόζουν την πόλη. Ελεύθερος χρόνος και συνεχίζουμε για το Ζάγκρεμπ. Άφιξη και τακτοποίηση στο ξενοδοχείο μας.

**7η Μέρα | Ζάγκρεμπ – Θεσσαλονίκη.**

Πρωινό και στη συνέχεια θα αναχωρήσουμε για τη Θεσσαλονίκη.

|  |  |  |  |  |  |  |
| --- | --- | --- | --- | --- | --- | --- |
| **Παρίσι - Γενεύη - Μιλάνο 7 μέρες** | | | | **Αναχώρηση: 23/04 - Πακέτο εκδρομής** | | |
| **Ξενοδοχεία** | **Κατ.** | **Διατροφή** | **Τιμή σε δίκλινο** | **1ο παιδί** | **Επιβ. Μονόκλινου** | **Γενικές Πληροφορίες** |
| Hotels | 3\* - 4\* | Πρωινό | Early booking τιμή: 429€ (πρώτες 10 θέσεις) Κανονική τιμή: 460 | 345€ | 265€ | Πτήση με Enter Air: 23/04: Θεσσαλονίκη - Παρίσι: 04:30-06:30 |
|
|
|
|
|
|
|
|
| **Στη τιμή περιλαμβάνονται:** Αεροπορικά εισιτήρια με την Enter Air. 1 αποσκευή 20 κιλών και 1 χειραποσκευή 5 κιλών. Έξι (6) διανυκτερεύσεις σε ξενοδοχείο της επιλογής σας. Πρωινό καθημερινά στον χώρο του ξενοδοχείου. Μεταφορές, περιηγήσεις και εκδρομές με κλιματιζόμενο τουριστικό λεωφορείο, σύμφωνα με το αναλυτικό πρόγραμμα. Έμπειρος συνοδός / αρχηγός του γραφείου μας. Ασφάλεια αστικής ευθύνης.  **Δεν περιλαμβάνονται:** Φόροι αεροδρομίων, επίναυλοι καυσίμων: 85€ κατά άτομο. Check points: 20€ κατά άτομο. Δημοτικοί φόροι 30€. Προαιρετική επίσκεψη στο Λούβρο: Ενήλικας: 50€ & το παιδί: 35€ (Περιλαμβάνονται μεταφορικά - ξενάγηση και ακουστικά). Προαιρετική εκδρομή στη Disney: Ενήλικας: 125€ & 115€ το παιδί. Κρουαζιέρα στον Σηκουάνα & By Night: Ενήλικας: 50€ & το παιδί: 30€. Είσοδοι σε μουσεία, κάστρα, θεάματα, αρχαιολογικούς χώρους και γενικά όπου απαιτείται. Φιλοδωρήματα, αχθοφορικά. Ότι δεν αναφέρεται στο πρόγραμμα ή αναγράφεται ως προαιρετικό ή προτεινόμενο. Ειδική ασφαλιστική κάλυψη για ακύρωση ταξιδιού λόγω ασθένειας COVID19: 20€. Ζητήστε αναλυτικότερες πληροφορίες. | | | | | | |
|